cyanic-selkie/wikianc huggingface dataset:
Μαθηματικός Πάπυρος της Μόσχας
Προβλήματα Aha
Τα προβλήματα Aha αφορούν στην εύρεση άγνωστης ποσότητας (που ονομάζεται Aha, - αντίστοιχο του αγνώστου χ) αν δίνεται το σύνολο της ποσότητας και μέρους (ή μερών) του. Ο πάπυρος του Ράιντ επίσης περιέχει τέσσερα τέτοια προβλήματα. Στο πάπυρο της Μόσχας τα προβλήματα 1, 19, και 25 είναι προβλήματα Aha. Για παράδειγμα, το πρόβλημα 19 ζητά την ποσότητα που αν έχουμε ένα και ένα δεύτερο αυτής και προσθέσουμε τέσσερα, θα πάρουμε δέκα. Δηλαδή με σύγχρονο μαθηματικό συμβολισμό, μας ζητείται να λύσουμε τη πρωτοβάθμια εξίσωση.
Προβλήματα pefsu
Τα περισσότερα προβλήματα στον πάπυρο (δέκα στα εικοσιπέντε) είναι προβλήματα τύπου pefsu. Το pefsu μετράει πόσο δυνατή είναι η μπύρα που γίνεται από ένα heqat σιτάρι (ή hekat, μονάδα όγκου των αρχαίων Αιγυπτίων που αντιστοιχεί σε 4,8 λίτρα)
Όσο περισσότερα pefsu έχει μια μπύρα, τόσο πιο αδύναμη είναι. Τα νούμερα pefsu αναφέρονται σε πολλές λίστες προσφορών. Για παράδειγμα, το πρόβλημα 8 μεταφράζεται ως εξής:
Προβλήματα baku
Το 11 και το 23 είναι προβλήματα τύπου baku. Αυτά υπολογίζουν την απόδοση εργατών. Το πρόβλημα 11 για παράδειγμα, ρωτάει αν κάποιος κατασκευάζει 100 σανίδες 5 επί 5 τότε πόσες σανίδες 4 επι 4 μπορεί να κατασκευάσει. Το πρόβλημα 23 αφορά τον υπολογισμό της απόδοσης ενός υποδηματοποιού και ρωτά, «Όταν ένας υποδηματοποιός φτιάχνει μόνο σαντάλια, φτιάχνει δέκα (10) την ημέρα. Όταν μόνο διακοσμεί (φτιαγμένα) σαντάλια, διακοσμεί πέντε (5) την ημέρα. Πόσα μπορεί να φτιάξει και να διακοσμήσει την ίδια ημέρα;».
Προβλήματα γεωμετρίας
Επτά από τα 25 προβλήματα είναι προβλήματα γεωμετρίας, μεταξύ των οποίων ο υπολογισμός του εμβαδού τριγώνων, εμβαδού ημισφαιρίου (πρόβλημα 10), και ο υπολογισμός κόλουρου (κόλουρης πυραμίδας).
Πρόβλημα 10
Το δέκατο (10ο) πρόβλημα του παπύρου ζητά τον υπολογισμό του εμβαδού ημισφαιρίου (σύμφωνα με τους Στρούβε και Gillings), ή ίσως το εμβαδόν ημί-κυλίνδρου (σύμφωνα με τον Peet). Παρακάτω υποθέτουμε ότι είναι για ημισφαίριο.
Το κείμενο του 10ου προβλήματος αφορά έναν υπολογισμό των διαστάσεων ενός καλαθιού:«Έχουμε ένα καλάθι του οποίου το στόμιο έχει μήκος. Ποιο είναι το εμβαδόν του; Πάρε 1/9 του 9 (αφού) το καλάθι είναι το μισό σφαίρας. Δίνει μονάδα. Υπολόγισε το υπόλοιπο, είναι 8. Υπολόγισε το 1/9 του 8. Δίνει. Βρες το υπόλοιπο αυτού το 8 μετά την αφαίρεση απ’ αυτό του. Δίνει. Πολλαπλασίασε το επί. Δίνει 32. Ιδού, αυτό είναι το εμβαδόν. Βρήκες ότι είναι σωστό.»
Η λύση ισοδυναμεί με τον υπολογισμό:
Αυτό σημαίνει ότι αυτός που έγραψε τον Πάπυρο της Μόσχας χρησιμοποίησε τον ρητό αριθμό για να προσεγγίσει την τιμή της μαθηματικής σταθεράς \pi.
Πρόβλημα 14: Όγκος κόλουρης πυραμίδας με τετράγωνη βάση
Στο 14ο πρόβλημα υπολογίζεται ο όγκος κόλουρου (κόλουρης πυραμίδας στην περίπτωσή μας).
Το πρόβλημα δίνει τα δεδομένα ότι η πυραμίδα έχει γίνει κόλουρη ώστε η πάνω επιφάνεια είναι τετράγωνο με μήκος πλευράς 2, η κάτω επιφάνεια τετράγωνο με μήκος πλευράς 4, και με ύψος 6, όπως φαίνεται στο σχήμα. Ο όγκος υπολογίζεται σε 56 κυβικούς πήχεις, το οποίο είναι σωστό.
Η εκφώνηση είναι η ακόλουθη: «Σας λένε ότι μια κόλουρη πυραμίδα έχει ύψος 6, μήκος 4 στη βάση και 2 στην κορυφή. Υψώνετε το 4 στο τετράγωνο, αποτέλεσμα 16. Διπλασιάζετε το 4 αποτέλεσμα 8. Υψώνετε στο τετράγωνο αυτό το 2, αποτέλεσμα 4. Προσθέτετε το 16 και το 8 και το 4, αποτέλεσμα 28. Παίρνετε το 1/3 του 6, αποτέλεσμα 2. Παίρνετε το 28 δύο φορές, αποτέλεσμα 56. Βλέπετε, είναι 56. Θα βρείτε ότι είναι σωστό». Η λύση του προβλήματος υποδηλώνει ότι οι Αιγύπτιοι γνώριζαν πώς να υπολογίσουν τον τύπο που δίνει τον όγκο κόλουρης πυραμίδας:
Σηράγγιο
Το λεγόμενο Σηράγγιο (ή Σηράγγιον ή Σηραγγείον ή Σήραγγα), είναι υπόγεια δίοδος, φυσικό σπήλαιο, στον Πειραιά. Θεωρείται σπήλαιο με αρχαιολογικό ενδιαφέρον με κάποια από τα κατασκευάσματα να ανάγονται, στους προϊστορικούς Μινύες, ιωνικής καταγωγής, οι οποίοι φαίνεται πως εγκαταστάθηκαν μόνιμα στην περιοχή, προερχόμενοι από τον Ορχομενό της Βοιωτίας. Πρόκειται για μια σπηλαιώδη κατασκευή που ανακαλύφθηκε το 1897 και βρίσκεται στην ανατολική πλευρά της Καστέλλας σε απότομη βραχώδη ακτή πάνω από τη θάλασσα, στη σημερινή θέση «Βοτσαλάκια», άλλοτε γνωστή ως «παραλία του Παρασκευά», από το όνομα του ιδιοκτήτη της παραλιακής κοσμικής ταβέρνας που υπήρχε παλιά εκεί, εξ ου και το όνομα «σπηλιά του Παρασκευά» και παλαιότερα «σπηλιά του Λαλαούνη».
Anyone's Daughter
Το Anyone's Daughter είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στο πέμπτο στούντιο άλμπουμ τους με τίτλο "Fireball" και αποτέλεσε το τέταρτο του κομμάτι.
Μαθηματικός Πάπυρος της Μόσχας
Βιβλιογραφία
Κατηγορία:Αρχαία αιγυπτιακή γραμματεία Κατηγορία:Παπυρολογία
Anyone's Daughter
Ηχογράφηση
Την τελευταία εβδομάδα του Σεπτεμβρίου του 1970, οι Deep Purple μπήκαν στα "De Lane Lea Studios" του Λονδίνου για να ξεκινήσουν τις ηχογραφήσεις του διαδόχου του επιτυχημένου "Deep Purple in Rock". Το μόνο κέρδος από αυτήν την πρώτη προσπάθεια ήταν το "Anyone's Daughter", με τον Ρότζερ Γκλόβερ να δηλώνει ότι η σύνθεση του κομματιού πραγματοποιήθηκε ενώ τα μέλη του συγκροτήματος κάθονταν στο στούντιο και ο Ρίτσι Μπλάκμορ ξεκίνησε να παίζει την αρχική μελωδία του τραγουδιού, για να ακολουθήσουν οι υπόλοιποι.
Σύνθεση
Το τραγούδι είναι τελείως διαφορετικό απ' ό,τι είχαν ηχογραφήσει μέχρι τότε οι Deep Purple, αφού είναι ένα κάντρι κομμάτι με αστείους στίχους από τον Ίαν Γκίλαν, για έναν νέο ο οποίος προσπαθεί να παντρευτεί κοπέλα με κληρονομιά, κάτι που τελικά καταφέρνει μετά από διαδοχικές αποτυχημένες προσπάθειες.
Σηράγγιο
Η υπόγεια αυτή σπηλαιώδης κατασκευή εισχωρεί περίπου 12 μέτρα μέσα στο βράχο, κάτω από την παραλιακή λεωφόρο Βασιλέως Παύλου (Αλέξανδρου Παπαναστασίου), όπου και βρίσκονται δύο αρχαίοι τάφοι με ένα φρεάτιο προ αυτών. Η αίθουσα έχει κυκλικό σχήμα και κοσμείται με διάφορα ψηφιδωτά. Στις δυο πλευρές της εισόδου υπάρχουν δύο ψηφιδωτά που ανάγονται στον 4ο αι π.Χ., εκ των οποίων το μεν ένα παριστά τη Σκύλλα το δε άλλο αρχαίο νεανία σε τέθριππο άρμα, που κατά μεν τον αρχαιολόγο Χιοτέλη παριστά τον Γλαύκο (θαλάσσια θεότητα), κατά δε τον Ι. Δραγάτση πρόκειται για τον ήρωα Σήραγγο.
Από τον αρχαίο Έλληνα ρήτορα Ισαίο πληροφορούμαστε (από το «Περί του Φιλοκτήμονος κλήρου», 33) πως το Σηράγγιο κατά τον 4ο αιώνα π.Χ. ανήκε στον Ευκτήμονα που το πούλησε στους Αντιφάνη και Αριστόλοχο αντί 3.000 δραχμών. Πλήρη περιγραφή του Σηραγγίου του Πειραιά και των αναπαραστάσεων του δίδεται από τον Γ. Ζαννέτο στο περιοδικό «Εμπόριο» κατά το έτος 1910, όπου και αρχίζει την περιγραφή από το έτος 1894, όταν ξεκίνησαν οι εργασίες απομάκρυνσης χωμάτων που έφραζαν μεγάλο μέρος της εισόδου.
Anyone's Daughter
Σε συναυλίες των Deep Purple
Το συγκεκριμένο κομμάτι συμπεριλήφθηκε στο set list των ζωντανών τους εμφανίσεων στις 24 και 25 Ιουνίου 1971, μαζί με το "Demon's Eye", αλλά η αντίδραση του κοινού ήταν μέτρια και δεν συνέχισαν να το παίζουν ζωντανά, μέχρι την δεύτερη επανένωση της κλασικής σύνθεσης του συγκροτήματος το 1993, όταν και περιόδευαν για την προώθηση του άλμπουμ "The Battle Rages On".
Σηράγγιο
Η Σπηλιά του Παρασκευά είχε διαμορφωθεί ως κοσμική ταβέρνα από τη δεκαετία του 1920. Μάλιστα οι ιδιοκτήτες είχαν φροντίσει για την επικάλυψη των αρχαίων τοιχογραφιών με κρασοβάρελα. Κατά τη δεκαετία του 1960 διαμορφώθηκε σε λαϊκό κέντρο με το όνομα «Σπηλιά», από όπου πέρασαν πολλά γνωστά ονόματα της ελληνικής λαϊκής μουσικής σκηνής όπως ο Μανώλης Χιώτης και η Μαίρη Λίντα, ο Γρηγόρης Μπιθικώτσης, ο Τώνης Μαρούδας, ο Νίκος Γούναρης, ο Γιάννης Καραμπεσίνης, ο Τάκης Μωράκης με την ορχήστρα του και άλλοι πολλοί. Τη λειτουργία του κοσμικού κέντρου διέκοψε επί Επταετίας, το 1968, ο τότε δοτός δήμαρχος του Πειραιά Αριστείδης Σκυλίτσης. Σήμερα ο χώρος έχει εγκαταληφθεί.
Εξωτερικοί σύνδεσμοι
Κατηγορία:Τοπογραφία του αρχαίου Πειραιά Κατηγορία:Αρχαία ιερά της Αθήνας
Anyone's Daughter
Σινγκλ κυκλοφορίες
Το "Anyone's Daughter" αποτέλεσε την δεύτερη πλευρά του σινγκλ "Fireball", στην αμερικάνικη έκδοση του. Επίσης, η ζωντανή του εκτέλεση από το "Come Hell or High Water" κυκλοφόρησε σε μορφή CD σινγκλ τον Οκτώβριο του 1994 ως "Anybody's Daughter" μαζί με το "Speed King".
Ζωντανές ηχογραφημένες εκτελέσεις
Ζωντανά ηχογραφημένες εκτελέσεις του "Anyone's Daughter" συμπεριλήφθηκαν στους εξής δίσκους:
Τα μέλη του συγκροτήματος
Το Anyone's Daughter ηχογραφήθηκε από τους εξής μουσικούς:
Άλλα συγκροτήματα
Το όνομα Anyone's Daughter χρησιμοποιήθηκε από ένα γερμανικό progressive rock συγκρότημα το οποίο δημιουργήθηκε στην Στουτγάρδη το 1972. Αρχικά, το συγκρότημα έπαιζε διασκευές σε ροκ συγκροτήματα όπως οι Deep Purple και οι Cream. Οι Anyone's Daughter συνεχίζουν μέχρι σήμερα έχοντας κυκλοφορήσει περισσότερα από δέκα άλμπουμ.
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 1971
Ζαγορά Πηλίου
Η Ζαγορά είναι χωριό του Πηλίου και έδρα του δήμου Ζαγοράς-Μουρεσίου στον νομό Μαγνησίας. Απέχει 47 χιλιόμετρα από τον Βόλο και 253 χιλιόμετρα από τη Θεσσαλονίκη. Αποτελείται από τις συνοικίες του Αγίου Γεωργίου, της Αγίας Κυριακής, της Αγίας Παρασκευής ή Περαχώρας και της Σωτήρας και σύμφωνα με την απογραφή του 2011 έχει 2.074 κατοίκους.
Απαρχές
Απόλυτα εξακριβωμένες ιστορικές πληροφορίες για τον χρόνο ίδρυσης της Ζαγοράς δεν υπάρχουν, ενώ εικάζεται πως η δημιουργία της ήταν αποτέλεσμα της ανάγκης των κατοίκων των παραθαλάσσιων περιοχών για προστασία από πειρατικές επιδρομές.
Μισή ώρα περίπου ΝΑ του σημερινού χωριού προς την θάλασσα, υψώνεται ένας λόφος γνωστός με το όνομα "Παληόκαστρο", στην επίπεδη κορυφή του οποίου σώζονται ερείπια οχυρώσεων, κατά πάσα πιθανότητα βενετικών. Γύρω επίσης από τον λόφο παρατηρούνται ερείπια βυζαντινών και αρχαιότερων κτισμάτων, κατά καιρούς δε, στις κοντινές στα σημεία αυτά εκτάσεις, έχουν βρεθεί αρχαίοι τάφοι, πήλινα αγγεία, ξίφη και νομίσματα με παραστάσεις της Αργώς. Τα ευρήματα αυτά δείχνουν πως στην περιοχή ήταν χτισμένη κάποια προχριστιανική πόλη που σύμφωνα με τον ιστορικό Νικόλαο Γεωργιάδη, είναι οι αρχαίες Μύραι που αναφέρει ο Σκύλαξ.
Ο πρώτος πυρήνας του χωριού εικάζεται πως βρισκόταν στη θέση «Άγιος Αθανάσιος», ενώ αργότερα μετατοπίστηκε στο μοναστήρι της Μεταμορφώσεως του Σωτήρος, όπου βρίσκεται σήμερα η ομώνυμη συνοικία. Το έτος ίδρυσης της συγκεκριμένη μονής παραμένει άγνωστο, ωστόσο υποστηρίζεται πως ήταν κτίσμα του 15ου αιώνα, χωρίς να αποκλείεται το ενδεχόμενο να κτίστηκε πάνω στα θεμέλια παλαιότερου ναού. Η μονή καταστράφηκε το 1887 από τυχαία πυρκαγιά με αποτέλεσμα να χαθούν πολύτιμα κειμήλια (εικόνες, έγγραφα κλπ). Γύρω από το μοναστήρι αυτό έγινε η πρώτη οίκηση των κατοίκων της παλιάς Ζαγοράς, η οποία όπως φαίνεται για διάκριση ονομάστηκε Σωτήρα-Ζαγορά, και σταδιακά, ιδίως κατά τους μετέπειτα χρόνους της ανάπτυξης και της ακμής της, δημιουργήθηκαν οι υπόλοιπες συνοικίες: του Αγίου Γεωργίου, της Αγίας Κυριακής και της Αγίας Παρασκευής (Περαχώρας).
Το όνομα Σωτήρα-Ζαγορά επικρατούσε μέχρι το δεύτερο ήμισυ του 17ου αιώνα ως επίσημο όνομα του οικισμού, αναφερόμενο σε διάφορα πατριαρχικά σιγίλλια και άλλα επίσημα έγγραφα, σώζονται δε και σφραγίδες με αυτή τη διπλή ονομασία.
Νέα Ζαγορά
Αναφέρεται πως στις αρχές του 17ου αιώνα, η οικονομία της στηριζόταν κυρίως στη γεωργία και δευτερευόντως στην κτηνοτροφία. Διοικητικά, εκείνη την εποχή η Ζαγορά αποτελούσε χάσι, ελεγχόμενο κυρίως από αγάδες της Λάρισας. Ακόμη, η πλειοψηφία των κατοίκων εργάζονταν ως κολίγοι σε κτήματα μοναστηρίων, τα οποία αργότερα πέρασαν στον έλεγχο - οικονομικά ισχυρών - ντόπιων. Οι αντίξοες συνθήκες διαβίωσης οδήγησαν κατά τα μέσα του ίδιου αιώνα αρκετούς Ζαγοριανούς στη μετανάστευση.
Το 1669, επί σουλτάνου Μεχμέτ Δ΄ δόθηκαν διάφορα προνόμια στην ευρύτερη περιοχή, βασικότερο των οποίων ήταν να μην κατοικούν μονίμως Τούρκοι. Τα επόμενα χρόνια η γεωργία και το εμπόριο άκμασαν, ενώ ιδιαίτερη ανάπτυξη γνώρισαν οι τοπικές βιοτεχνίες των μάλλινων υφασμάτων και του μεταξιού μέχρι και τα μέσα του 19ου αιώνα.
Για την ευχερέστερη διεξαγωγή αυτού του εξαγωγικού και εισαγωγικού εμπορίου δημιουργήθηκε αξιόλογος στόλος από ιστιοφόρα, ο οποίος με αφετηρία το γειτονικό Χορευτό, διέσχιζε τις θάλασσες του Αιγαίου, της Μαύρης Θάλασσας και της ευρύτερης Μεσογείου μεταφέροντας τα τοπικά προϊόντα στην Κωνσταντινούπολη, τη Σμύρνη και τα μεγάλα λιμάνια της Ευρώπης.
Πλούσιοι Ζαγοριανοί έμποροι ήταν εγκατεστημένοι σε πολλές πόλεις του εξωτερικού και αυτοί που παρέμεναν στον τόπο τους διατηρούσαν υποκαταστήματα και αντιπρόσωπους σε σημαντικά εμπορικά κέντρα της εποχής (σε Μολδοβλαχία, Ρωσία κλπ). Η οικονομική ευρωστία και η συνεχής επικοινωνία με το εξωτερικό δημιούργησαν το έδαφος για την πνευματική ανάπτυξη και ακμή της Ζαγοράς. μικρογραφία|Η εκκλησία της Αγίας Κυριακής.
Κατά τα τέλη του 18ου αιώνα και τις αρχές του 19ου, η κοινοτική διοίκηση της Ζαγοράς (που βρισκόταν στα χέρια των ισχυρών τοπικών οικογενειών) χαρακτηριζόταν ως η πιο αποτελεσματική μεταξύ των χωριών του Πηλίου, απολαμβάνοντας καθολική αποδοχή.
Τον 19ο αιώνα, η Ζαγορά είχε δώσει την ονομασία της σε ολόκληρη την περιοχή του ανατολικού Πηλίου, οι οικισμοί της οποίας αναφέρονταν ως «χωριά της Ζαγοράς». Κατά την προετοιμασία της Επανάστασης του 1821, αρκετοί Ζαγοριανοί μυήθηκαν στη Φιλική Εταιρεία τόσο στη γενέτειρά τους, όσο και στη Μολδοβλαχία. Σημαντικά ντόπια μέλη της οργάνωσης ήταν ο Φίλιππος Ιωάννου, ο Αντώνης Στέφος και ο Αδάμ Χατζηπάντος. Στις 5 Μαΐου του 1821, οι Ζαγοριανοί υπό την αρχηγία του οπλαρχηγού Κυριάκου Μπασδέκη συγκεντρώθηκαν στη θέση στου Μπασδέκη το καλύβι και κινήθηκαν μαζί με τους πολεμιστές των άλλων χωριών νοτιότερα, πρωτοστατώντας στην πολιορκία του φρουρίου του Βόλου, στην οποία πληγώθηκε βαρύτατα ο Κυριάκος Μπασδέκης.
Στο α΄ μισό της δεκαετίας του 1850 (κατά το 1853 ή το 1855) ξεκίνησε τη λειτουργία του το Κασσαβέτειο Παρθεναγωγείο, το οποίο ήταν το πρώτο χρονικά παρθεναγωγείο που ιδρύθηκε στην οθωμανική Θεσσαλία. Αργότερα, στην επανάσταση του Πηλίου κατά τον Ιανουάριο του 1878 (μέρος των ευρύτερων ελληνικών επαναστάσεων στην οθωμανική επικράτεια), η Ζαγορά υπήρξε η έδρα της επαναστατικής κυβερνήσεως των εξεγερμένων περιοχών της οποίας πρόεδρος εξελέγη ο Ιερώνυμος Κασσαβέτης. Και η επανάσταση μεν εκείνη κατεστάλη, με πρωτοβουλία της Αγγλίας, είχε όμως ως αποτέλεσμα την παραχώρηση της Θεσσαλίας στην Ελλάδα με την Συνθήκη του Βερολίνου του 1878.
Σύγχρονη εποχή
Ακολούθησε νέος βομβαρδισμός τον Σεπτέμβριο του 1943 από τις γερμανικές δυνάμεις Κατοχής που είχε ως αποτέλεσμα τον θάνατο μερικών ατόμων και τον τραυματισμό αρκετών, ενώ τον Δεκέμβριο του ίδιου έτους, καθώς και τον Μάρτιο του 1944 πραγματοποιήθηκαν επιδρομές που είχαν ως αποτέλεσμα την καταστροφή δεκάδων σπιτιών και τον θάνατο - σύμφωνα με τους υπολογισμούς του μητροπολίτη Δημητριάδος Ιωακείμ - συνολικά άλλων εννιά κατοίκων. Το 1952 πραγματοποιήθηκε η τηλεφωνική σύνδεση της Ζαγοράς με την πόλη του Βόλου.
Σήμερα η Ζαγορά είναι σημαντικό οικονομικό κέντρο της περιοχής κυρίως μέσα από τον τουρισμό και την καλλιέργεια του περίφημου ζαγοριανού μήλου, το οποίο έχει ενταχθεί στο ευρωπαϊκό σύστημα πιστοποίησης Προστατευόμενης Ονομασίας Προέλευσης (ΠΟΠ).
Ο Αγροτικός Συνεταιρισμός Ζαγοράς
Ο Αγροτικός Συνεταιρισμός Ζαγοράς αποτελεί έναν από τους πρώτους συνεταιρισμούς που ιδρύθηκαν στην Ελλάδα (έτος ίδρυσης 1916). Αρχικά ονομαζόταν «Συνεταιρισμός Πωλήσεων Γεωργικών Προϊόντων Ζαγοράς», με κύρια προϊόντα τις πατάτες και τα φουντούκια. Από τη δεκαετία του 1960 εξαπλώνεται στην περιοχή η καλλιέργεια των μήλων "Στάρκιν Ντελίσιους " που ήταν ιδανική για τις κλιματικές και εδαφικές συνθήκες της περιοχής. Αργότερα φυτεύτηκαν και άλλες ποικιλίες μήλων καθώς και άλλα φρούτα όπως αχλάδια, κάστανα, ακτινίδια κλπ. Στη δεκαετία του ’80 ο Συνεταιρισμός σημειώνει μεγάλη άνθιση καταφέρνοντας να συγκεντρώσει το 98% των παραγωγών της περιοχής. Το 1985 πήρε τη σημερινή επωνυμία καθώς και το διακριτικό τίτλο "Ζαγορίν". Έχει ετήσια παραγωγή περίπου 10.000 έως 15.000 τόνους μήλων ετησίως.
Αξιοθέατα
μικρογραφία|Η νεοκλασική κρήνη των Νηϊάδων Νυμφών (1865), Πλατεία Αγίου Γεωργίου
Σημαντικοί Ζαγοριανοί
μικρογραφία|αριστερά|Προτομή του Γιάννη Κορδάτου στην πλατεία Αγίου Γεωργίου.|εναλλ.= Η Ζαγορά υπήρξε, τόσο κατά τους χρόνους της τουρκοκρατίας όσο και αργότερα, πατρίδα επιφανών προσωπικοτήτων που διακρίθηκαν στους τομείς των γραμμάτων, των επιστημών, του εμπορίου και της ευεργεσίας.
Μεταξύ αυτών συγκαταλέγονται ιεράρχες όπως ο Οικουμενικός Πατριάρχης Καλλίνικος Δ΄, ο Πατριάρχης Ιεροσολύμων Προκόπιος Α΄ (1787-1788) και ο μητροπολίτης και αγωνιστής της Ελληνικής Επανάστασης Ιερόθεος Αριστάρχου, ευεργέτες όπως ο μεγαλέμπορος στο Άμστερνταμ Ιωάννης Πρίγκος , ο Κωνσταντίνος Μαυρίκιος ή Ξυπόλητος , ο ιδρυτής του Κρητσκείου Σχολείου Ζαγοράς Μωϋσής Κρήτσης , ο αντιναύαρχος του ρωσικού στόλου και κληροδότης σημαντικού ποσού στην ελληνική κυβέρνηση για υποτροφίες μαθητών Νικόλαος Κρήτσκης , ο επιχειρηματίας και σημαντικός ευεργέτης της ευρύτερης περιοχής του Πηλίου Δημήτριος Πολυμέρης, τα αδέλφια Βόλτου (Αλέξανδρος και Ηρακλής) που δραστηριοποιούνταν επιχειρηματικά στην Αίγυπτο, οι αδελφοί Ευστάθιος και Γεώργιος Λαπάτη ή Λαπίθη που διετέλεσαν αξιωματούχοι στις Παραδουνάβιες Ηγεμονίες, ο επιχειρηματίας στη Μικρά Ασία και ευεργέτης Κίμων Πανταζόπουλος κ.ά. right|thumb|192x192px|Ο Θεόδωρος Αφεντούλης
Απογραφές πληθυσμού
{"version":2,"width":507,"height":190.2,"data":[{"name":"table","values":[{"x":1889,"y":3261},{"x":1896,"y":3152},{"x":1907,"y":3246},{"x":1920,"y":2850},{"x":1928,"y":2902},{"x":1940,"y":3165},{"x":1951,"y":3120},{"x":1961,"y":3039},{"x":1971,"y":2759},{"x":1981,"y":2675},{"x":1991,"y":2410},{"x":2001,"y":2348},{"x":2011,"y":2074}]}],"scales":[{"name":"x","type":"ordinal","range":"width","zero":false,"domain":{"data":"table","field":"x"}},{"name":"y","type":"linear","range":"height","nice":true,"domain":{"data":"table","field":"y"}}],"axes":[{"type":"x","scale":"x"},{"type":"y","scale":"y"}],"marks":[{"type":"rect","from":{"data":"table"},"properties":{"enter":{"x":{"scale":"x","field":"x"},"y":{"scale":"y","field":"y"},"y2":{"scale":"y","value":0},"fill":{"value":"steelblue"},"width":{"scale":"x","band":"true","offset":-1}}}}],"padding":{"top":30,"bottom":30,"left":120,"right":0}}
Παραπομπές
Κατηγορία:Χωριά του νομού Μαγνησίας Κατηγορία:Πήλιο Κατηγορία:Δήμος Ζαγοράς - Μουρεσίου
Τσαγκούνκ (Αρμαβίρ)
Το Τσαγκούνκ ή Τσαχκούνκ (αρμενικά: Ծաղկունք, έως το 1946 γνωστό ως Αμπντουραχμάν ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,338 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Βασιλικό Νομισματοκοπείο
Το Βασιλικό Νομισματοκοπείο είναι το εθνικό νομισματοκοπείο του Ηνωμένου Βασιλείου, το οποίο έχει την ευθύνη της έκδοσης των κερμάτων της στερλίνας, του εθνικού νομίσματος της Βρετανίας. Αποτελεί εταιρεία περιορισμένης ευθύνης η οποία ανήκει εξ' ολοκλήρου στο 'Υπουργείο Οικονομίας & Οικονομικών της Αυτού Μεγαλειότητος(HM Treasury'') του Ηνωμένου Βασιλείου.
Εξωτερικοί σύνδεσμοι
Κατηγορία:Νομισματοκοπεία
Σέντλαρι (Βάλιεβο)
Το Σέντλαρι (σερβικά κυριλλικά: Седлари) είναι οικισμός της Σερβίας, ευρισκόμενος εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 1,362 κατοίκους.
Το Σένταλρι είναι επισήμως καταταγμένο μεταξύ των χωριών της Σερβίας.
Εξωτερικοί σύνδεσμοι
Κατηγορία:Οικισμοί του Βάλιεβο
Β΄ κατηγορία ποδοσφαίρου ανδρών Κύπρου 1961-62
Η Β΄ κατηγορία Κύπρου 1961-62 αποτέλεσε το 8ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο Πανελλήνιος Λεμεσού για 1η φορά στην ιστορία του.
Σύστημα διεξαγωγής
Το πρωτάθλημα της Β΄ κατηγορία την περίοδο 1961-62 αποτελείτο από τρεις ομίλους: τον όμιλο Λευκωσίας-Κερύνειας, τον όμιλο Αμμοχώστου-Λάρνακας και τον όμιλο Λεμεσού-Πάφου. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των τριών ομίλων αναμετρήθηκαν σε αγώνες μπαράζ. Πρωταθλήτρια Β΄ κατηγορίας ανακηρύχτηκε η ομάδα που κέρδισε στους αγώνες μπαράζ.
Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς και η ήττα με ένα βαθμό.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Αλλαγές σε σχέση με την περίοδο 1960-61
Στο πρωτάθλημα συμμετείχε η Καϊτζάκ Λευκωσίας που εγγράφηκε στις τάξεις της ΚΟΠ, όπως και η Αναγέννηση Λάρνακας. Επιπρόσθετα, η Ένωσις Αγίων Ομολογητών ενοποιήθηκε με τον Κεραυνό Στροβόλο δημιουργώντας την ομάδα Ένωσις-Κεραυνός.
Όμιλος Λευκωσίας-Κερύνειας
Στον όμιλο Λευκωσίας-Κερύνειας συμμετείχαν η Ένωσις-Κεραυνός, η Καϊτζάκ Λευκωσίας και η ΠΑΕΚ Κερύνειας. Πρωταθλήτρια αναδείχθηκε η Ένωσις-Κεραυνός.
Όμιλος Λεμεσού-Πάφου
Στον όμιλο Λεμεσού-Πάφου συμμετείχαν ο Πανελλήνιος Λεμεσού, η Αμαθούς Λεμεσού, ο Εθνικός Αστέρας Λεμεσού και ο ΑΠΟΠ Πάφου. Πρωταθλητής αναδείχθηκε ο Πανελλήνιος Λεμεσού.
Όμιλος Αμμοχώστου-Λάρνακας
Στον όμιλο Αμμοχώστου-Λάρνακας συμμετείχαν ο Οθέλλος Αμμοχώστου, η ΑΕΚ Αμμοχώστου και η Αναγέννηση Λάρνακας. Πρωταθλήτρια αναδείχθηκε η Αναγέννηση Λάρνακας.
Μπαράζ
Oι πρωταθλήτριες των τριών ομίλων (Ένωσις-Κεραυνός,Πανελλήνιος Λεμεσού και Αναγέννηση Λάρνακας) αναμετρήθηκαν σε αγώνες μπαράζ για ανάδειξη του πρωταθλητή Β΄ Κατηγορίας.Στους αγώνες μπαράζ πρωταθλητής αναδείχθηκε ο Πανελλήνιος Λεμεσού, έχοντας καλύτερη αναλογία τερμάτων απο την Ένωσις-Κεραυνός.
Βαθμολογία
Η τελική βαθμολογία των μπαράζ ήταν:
Μπαράζ για συμμετοχή στην Α΄ κατηγορία
Η πρωταθλήτρια ομάδα, Πανελλήνιος Λεμεσού, έδωσε αγώνες μπαράζ με την προτελευταία ομάδα του πρωταθλήματος Α΄ κατηγορίας 1961-62, Αλκή Λάρνακας. Η νικήτρια ομάδα εξασφάλιζε τη συμμετοχή της στην Α΄ κατηγορία 1962-63 ενώ η ηττημένη θα συνέχιζε στην Β΄ κατηγορία 1962-63.
Ο πρώτος αγώνας έγινε στις 29 Ιουλίου 1962 στην έδρα του Πανελλήνιου, στο στάδιο ΓΣΟ. Η Αλκή κέρδισε με 2-3. Ο δεύτερος αγώνας έγινε στις 5 Αυγούστου 1962 στο Παλιό ΓΣΖ, έδρα της Αλκής. Οι δύο ομάδες εξήλθαν ισόπαλες 5-5 και έτσι η Αλκή παρέμεινε στην Α΄ κατηγορία και ο Πανελλήνιος στη Β΄ κατηγορία.
Δείτε επίσης
Κατηγορία:Εγχώρια ποδοσφαιρικά πρωταθλήματα 1961-1962 Κατηγορία:Β΄ κατηγορία ποδοσφαίρου ανδρών Κύπρου
'Til Death Do Us Unite
'Til Death Do Us Unite είναι ο τίτλος του όγδοου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Φεβρουάριο του 1997 μέσω της δισκογραφικής εταιρείας "SPV/Steamhammer".
Το εξώφυλλο του δίσκου έδειχνε έναν παχύσαρκο άντρα και μία έγκυο γυναίκα να πιέζουν με τις κοιλιές τους ένα ανθρώπινο κρανίο. Η συγκεκριμένη εικόνα λογοκρίθηκε και το άλμπουμ επανεκδόθηκε με διαφορετικό εξώφυλλο.
Αυτός ήταν ο πρώτος δίσκος των Sodom, με τον κιθαρίστα Μπερντ Κοστ και το ντράμερ Μπόμπι Σοτκόφσκι στην σύνθεση του σχήματος, η οποία υπήρξε και η πιο μακροχρόνια για το συγκρότημα, αφού άντεξε μέχρι το 2011.
Οι ηχογραφήσεις του " 'Til Death Do Us Unite" πραγματοποιήθηκαν στο "Ra.Sh Studio" του Γκελζενκίρχεν, τον Οκτώβριο και το Νοέμβριο του 1996.
Οι κριτικές για το άλμπουμ υπήρξαν μέτριες, αφού το "Sputnik Music" του έδωσε μέσο όρο βαθμολογιών 3,2 / 5, το "Metal Archives" 79% και το "Metal Storm" 7,3 / 10.
Τα μέλη των Sodom
Οι μουσικοί οι οποίοι ηχογράφησαν το 'Til Death Do Us Unite ήταν οι εξής:
Νεοχώρι Άρτας
Το Νεοχώρι είναι κωμόπολη νότια της πόλης της Άρτας, απέχουσα απ’ αυτή περίπου 15 χιλιόμετρα κατά μήκος του ποταμού Αράχθου. Ανήκει διοικητικά στο νεοσύστατο Δήμο Νικολάου Σκουφά (Δ.Δ. Νεοχώριου) και συνορεύει με τα χωριά Παχυκάλαμος, Περάνθη, Λουτρότοπος και το μαρτυρικό χωριό Κομμένο.
Γενικές Πληροφορίες
Η επίσημη ονομασία είναι “το Νεοχώριον”. Έδρα του δήμου είναι το Πέτα και ανήκει στο γεωγραφικό διαμέρισμα Ηπείρου. Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, το Νεοχώρι ανήκε στο Τοπικό Διαμέρισμα Νεοχωρίου, του πρώην Δήμου Αράχθου του Νομού Άρτης. Το Νεοχώρι έχει υψόμετρο 19 μέτρα από την επιφάνεια της θάλασσας, σε γεωγραφικό πλάτος 39,0667841854 και γεωγραφικό μήκος 21,0187400299.
Η Κοινότητα Νεοχωρίου Ν. Άρτης, θεσμικά έχει δεχθεί τις εξής ιστορικές μεταβολές :
Αρχαιότητα
Στην περιοχή του Νεοχωρίου υπάρχει ένα αρχαίο κάστρο φιδόκαστρο .Στην βορειοδυτική του πλευρά υπάρχουν ένα ή δύο δωμάτια σκεπασμένα από χώμα και μικρούς θάμνους (γρίλιες, σμυρτιές). Τα ίδια αυτά τα δωμάτια είναι χρωματισμένα με ωραία και ζωηρά χρώματα που διατηρούνται σε θαυμάσια κατάσταση. Το κάστρο αυτό είναι απομεινάρι του αρχαίου οχυρού Άμβρακος. Ο Άμβρακος ήταν επικαιρότατο οχυρό φρούριο των Αμβρακιωτών και για την χώρα και για την πόλη τους, την Αμβρακία. Η περιοχή είχε ταυτιστεί με τον Άμβρακο, το λιμάνι της Αμβρακίας. Ήδη ο Σκύλαξ αναφέρει ότι η πόλη είχε κλειστό λιμάνι με οχυρά θέση: έστι και επί θαλάττης τείχος και λιμήν κλειστός, ενώ ο Πολύβιος (4.61.7) την ονομάζει Άμβρακο και την περιγράφει με τείχη και προτειχίσματα κοντά στις λίμνες. Η Άμβρακος κτίστηκε από τον Άμβρακο, υιό του Θεσπρωτού και ήταν αποικία των Κορινθίων από το 660 π.Χ, ενώ κατά τον πελοπονησιακό πόλεμο λεηλατήθηκε από τους Αθηναίους. Αργότερα περί το 31 μ.Χ για να συνοικίσει τη Νικόπολη ο Αυτοκράτωρ Αύγουστος Οκταβιανός, μετέφερε από παντού (προφανώς διά της βίας) κατοίκους άλλων πόλεων. Την περιοχή επισκέφθηκε ο Άγγλος ιστορικός Ν.G.L. Hammond, ο οποίος διαπίστωσε ότι τα αρχαία ερείπια έχουν καλυφθεί από τα νερά και μόνο ελάχιστα ήταν ορατά. Αυτά αποτελούνται από μεγάλες ορθογώνιες λαξευμένες πέτρες, διαστάσεων 1.50Χ0.55Χ0.50 και 0.90Χ0.75Χ0.45 μ. Η περίμετρος των τειχών δεν υπερβαίνει τα 960 μέτρα και φέρει σε όλο το μήκος νεότερο τείχος, πιθανόν των χρόνων της Τουρκοκρατίας ή προγενέστερο.
Τουρκοκρατία
Η μεταφορά του χωριού Κακούδια στην νέα τοποθεσία με την ονομασία Νεοχώρι έγινε ανάμεσα στα έτη 1771 και 1794, αυτό αποδεικνύεται από τον Χάρτη του Μπελίν(1771) και το Δοκίμιο περί Άρτης που αναγράφεται ως έτος 1794. Ο Πάτερ Κοσμάς ο Αιτωλός περιόδευσε στην περιοχή του Κάμπου και σε όλη την Ήπειρο κατά τους χρόνους 1775, 1777, 1778 και 1779. Στο Νεοχώρι Άρτας υπάρχει ο Ναός του Αγίου Δημητρίου με τις εικόνες που διέσωσε από τα ορμητικά νερά του Αράχθου ο Πατροκοσμάς. Έξω από το χωριό κτίστηκε ο Ναός του Αγίου Κοσμά στην τοποθεσία που κάτοικοι του χωριού μαρτυρούν ότι εμφανίστηκε ο Άγιος. Την περίοδο της τουρκοκρατίας το είχαν τσιφλίκι τους δυο πασάδες ο Ομέρ Τεφίμ και ο Φειμή Εφένδης. Όπως αναφέρει ο Μακρυγιάννης στα απομνημονεύματα του, κατά την διάρκεια του επαναστατικού Αγώνα του 1821 έγιναν στο Νεοχώρι συμπλοκές μεταξύ των Ελλήνων και Τούρκων, στις οποίες έλαβε μέρος και ο ίδιος με τον Γεώργιο Καραϊσκάκη. Στα χρόνια της τουρκοκρατίας είχε την έδρα του Τουρκικό Φυλάκιο στην περιοχή Βοτέϊκα.
Ελληνοτουρκικός Πόλεμος 1897
Στις 6 Απριλίου βομβαρδίστηκαν οι τουρκικές θέσεις στο Νεοχώρι από την πεδινή πυροβολαρχία. Το βράδυ της 7ης Απριλίου 1897 τμήματα της 2ης Ελληνικής ταξιαρχίας(ΙΙΙ Μεραρχία) με διοικητή τον συνταγματάρχη Θρασύβουλο Μάνο πέρασαν τον Άραχθο αφού κατασκευάστηκε γέφυρα από τον λόχο μηχανικού από την πλευρά του χωριού Λουτροτόπου(Μπάνη) στην περιοχή Χαλίκι. Αρχικά η εκτόπιση των Τούρκων από το Νεοχώρι ήταν δύσκολη λόγω των οχυρωματικών έργων που είχαν κατασκευάσει οι Τούρκοι στο βόρειο τμήμα του Νεοχωρίου. Η δυσκολία της επιχείρησης φαίνεται στο σημείωμα των διοικητών λόχων προς τον Συνταγματάρχη Λεωνίδα Γκολφινόπουλο : Έδαφος αποκτηθέν δια θυσίας και πολύτιμου αίματος, δεν πρέπει φρονούμεν, να το εγκαταλείψουμε.
Όταν άρχισε η επίθεση κατά των Τούρκων, ο διοικητής του τουρκικού τάγματος στο Νεοχώρι, πληροφόρησε τον διοικητή της 2ης μεραρχίας ότι ο αριθμός των Ελλήνων στρατιωτών κυμαίνονταν στους 6000, ζητώντας ενισχύσεις. Οι Τούρκοι αναγκάστηκαν να συμπτυχθούν από την γραμμή Νεοχωρίου - Παχυκαλάμου στην αμυντική γραμμή Γρίμποβο - Γέφυρα Λούρου. Την 8η Απριλίου η 2η ταξιαρχία είχε καταλάβει το Νεοχώρι, Παχυκάλαμο, Ακροποταμιά (Τσαπραλή. Η απελευθέρωση της περιοχής γιορτάστηκε με τις καμπάνες του Αγίου Δημητρίου να χτυπούν χαρμόσυνα. Η 2η ταξιαρχία οχύρωσε το Νεοχώρι και τον Παχυκάλαμο και έστειλε το ιππικό στην Αγία Παρασκευή και την Ανέζα.
Δυστυχώς η αρχική προέλαση του Ελληνικού στρατού κάμφθηκε στην συνέχεια στο μέτωπο της Θεσσαλίας και μετά την ήττα στα Πέντε Πηγάδια, ο Ελληνικός στρατός κλείστηκε στην Άρτα στις 23 Απριλίου, συμπαρασύροντας ένα κύμα Ελλήνων προσφύγων. Οι κάτοικοι του Νεοχωρίου και Παχυκαλάμου εγκατέλειψαν τα χωριά μέσα στην Μεγάλη Εβδομάδα του Πάσχα, φοβούμενοι το εκδικητικό μένος των Τούρκων. Ένα μήνα αργότερα περίπου, στις 4 Μαϊου 1897 οι δυο αντίπαλοι στρατοί βρίσκονταν στις ίδιες θέσεις προ των επιχειρήσεων του πολέμου και στις 7 Μαϊου υπογράφτηκε ανακωχή στο γιοφύρι της Άρτας. Η ανακωχή επικυρώθηκε στις 19 Μαϊου 1897. Η 2η ταξιαρχία ήταν διασπαρμένη στα χωριά του κάμπου της Άρτας απ΄όπου και υποχώρισε. Το στρατιωτικό σώμα του Θρασύβουλου Μάνου παρέμεινε στα σύνορα του ποταμού Αράχθου του 1881. Τα παραπάνω χωριά ανακαταλήφθηκαν υπό των Τούρκων. Ο Θεόδωρος Πάγκαλος αναφέρει ότι '' εις το θέατρον των επιχειρήσεων της Ηπείρου επικράτησε πλήρης αναρχία και ότι οι σωματάρχαι ενήργουν κατά το δοκούν. ''
Το 1910, η Μητρόπολη Νικοπόλεως και Πρεβέζης δημοσιοποιεί τα στοιχεία της απογραφής που πραγματοποίησε το ίδιο έτος σε όλη την εκκλησιαστική περιφέρεια και μας πληροφορεί ότι το Νεοχώρι υπαγόταν στο τμήμα Λούρου και στο χωριό κατοικούσαν 808 άτομα. Το χωριό απελευθερώθηκε κατά την διάρκεια της έναρξης του Α Βαλκανικού πολεμου στις 7-10 Οκτωβρίου 1912.
Μεσοπόλεμος
Το 1936-1938 κατά την περίοδο της δικτατορίας του Ιω.Μεταξά έγινε η εκτροπή της κοίτης του ποταμού Αράχθου στην σημερινή της μορφή λόγω των πλημμύρων που μάστιζαν το χωριό και το αναχώμα κατά μήκος του ποταμού ως αντιπλημμυρικά έργα, το παλαιό ποτάμι(περιοχή παλιοπόταμος) έχει αποξηρανθεί και τα ίχνη του υπάρχουν ακόμη, ενώ υπήρξε δεντροφύτευση κατα μήκος του αναχώματος, η οποία σήμερα έχει σε μεγάλο βαθμό χαθεί.
Κατοχή
Στο διάστημα της κατοχής περισσότεροι από πενήντα Νεοχωρίτες έτρεξαν και κατατάχτηκαν στην οργάνωση του ΕΟΕΑ - ΕΔΕΣ (Αρχηγείο Τζουμέρκων, Αρχηγείο Ξηροβουνίου, Αρχηγείο Λακκας - Σούλι, Ραδοβύζι).
Εμφύλιος
Το Νεοχώρι καταλήφθηκε μετά από δείσδυση του ΕΛΑΣ με αρχηγό τον Καπετάνιο Γεράσιμο Μαλτέζο ή Τζουμερκιώτη για μία ημέρα. Αναφέρει ο ίδιος ο Μαλτέζος, η πιο ριψοκίνδυνη διείσδυση ήταν αυτή στο Νεοχώρι, που βρίσκεται απέναντι από το Κομμένο. Πρώτη δουλειά ήταν να κόψουμε την τηλεφωνική γραμμή με την Άρτα και αμέσως ξεχυθήκαμε στα σπίτια και καλέσαμε τον κόσμο να παρεβρεθεί στην εκκλησία. Επισκέφτηκα τον θείο μου Χρήστο Νικολού ο οποίος ζούσε εκεί οικογενειακώς σαν δάσκαλος του χωριού και καλέσαμε την νεολαία να ενταχθεί στον ΕΛΑΣ. Με λύπη του αναφέρει ότι από το Νεοχώρι κανείς νέος δεν εντάχθηκε στον ΕΛΑΣ πλην του Γιατρού Καντά ο οποίος προσέφερε μεγάλες υπηρεσίες στο Ελασίτικο αντάρτικο.
Κατά την διάρκεια του εμφυλίου στη περιοχή Νεοχωρίου - Ακροποταμιάς έδρευε δύναμη του ΕΔΕΣ και θεωρείτο ορμητήριο από τις δυνάμεις του ΕΛΑΣ. Τον Απρίλιο του 1944 το ανεξάρτητο αντάρτικο τμήμα του ΕΔΕΣ με αρχηγό τον Κ. Βόιδαρο και άλλα μικρά τμήματα με αρχηγούς τους Ρίγανη, Παπαπάνο εισήλθε στην πεδινή περιοχή της Άρτας και το καλοκαίρι του ίδιου έτους προωθήθηκε στον λόφο της Περάνθης πλησίον της Άρτας όπου και ανέλαβε τον έλεγχο της περιοχής. Από το λόφο έλεγχε όλη την πεδινή περιοχή προς τον ποταμό Άραχθο, την οδική αρτηρία Άρτας - Αμφιλοχίας και την περιοχή προς την πόλη της Άρτας. Οι Εδεσίτες είχαν εγκαταστήσει φυλάκιον 35-40 ανδρών.
Κατά την διάρκεια του Ιουλίου οι δυνάμεις του ΕΔΕΣ και του ΕΛΑΣ συγκρούστηκαν στον λόφο της Περάνθης και τα τμήματα του ΕΔΕΣ έπειτα από σθεναρή αντίσταση με αρκετούς νεκρούς αναγκάστηκαν να υποχωρήσουν προς το Νεοχώρι, αναζητώντας διαφυγή με πλοιάρια μέσω του Αμβρακικού Κόλπου. Ο λόφος της Περάνθης σύμφωνα με το αρχείο του ΕΛΑΣ, καταλήφθει ξανά από τις δυνάμεις του ΕΔΕΣ τον Σεπτέμβριο και Οκτώβριο του 1944. Στην περιοχή του κάμπου δρούσαν ακόμη οι Μονάδες Άμυνας Υπαίθρου (γνωστοί ως Μαϋδες) και το 1945 οι περισσότεροι Εδεσίτες εντάχθηκαν στην Εθνοφυλακή αφού το Ζερβικό αντάρτικο είχε παύσει να υφίσταται και είχε εκτοπιστεί προ πολλού στην Κέρκυρα.
Πενταετία 2010 - 2015
Το χωριό επισκέφτηκε ο δημοσιογράφος Νίκος Μάνεσης με την εκπομπή του 60 Λεπτά Ελλάδα την 22η Ιανουαρίου 2014, συνομίλησε με τον Αντιδήμαρχο του Δήμου Νικολάου Σκουφά, Κοσμά Βούλγαρη και τους κατοίκους του χωριού, ενώ επισκέφτηκε τα διβάρια της περιοχής. Την 1η Φεβρουαρίου 2015 έπειτα από δυνατή βροχόπτωση πλημμύρισε το παραποτάμιο πάρκο, το νερό του ποταμού έφτασε μέχρι τα αντιπλημμυρικά έργα (ανάχωμα) του 1938, ενώ γινόταν προπαρασκευή για την εκκένωση του Νεοχωρίου και τον διπλανών χωριών.
Λαογραφία της περιοχής
Τοπικός Θρύλος
Το Νεοχώρι και το θρυλικό Κομμένο ήταν κάποτε ενωμένα. Αποτελούσαν τα δύο ένα χωριό. Βρισκόταν στις ακτές του Αμβρακικού κάτω από το σημερινό Νεοχώρι στην τοποθεσία Κακούδια ή Κακούδι. Ίσως, ονομάστηκε έτσι από τις κακουχίες, που υπέφεραν οι κάτοικοι του από τους ληστές, οι οποίοι, όταν έκαναν επιδρομές στην περιοχή, χρησιμοποιούσαν το χωριό τους για καταφύγιο και ορμητήριο τους. Κάποτε πλημμύρισε Άραχθος και άλλαξε κοίτη. Τα νερά του πέρασαν μέσα από το χωριό και το χώρισαν στα δυο, με ένα αρκετά βαθύ και πλατύ αυλάκι που είχαν δημιουργήσει, έπειτα οι κάτοικοι του το εγκατέλειψαν. Δεν πήγαν όλοι μαζί σε ένα μέρος, οι μισοί πήγαν και δημιούργησαν το σημερινό Νεοχώρι και οι άλλοι μισοί το σημερινό Κομμένο.
Δημογραφικά στοιχεία
Με βάση τα στοιχεία της απογραφής 2001, πραγματικός πληθυσμός είναι 2207. Ο πληθυσμός αιχμής 20ετίας εκτιμάται σε 2869 κατοίκους.
Κλίμα
Το κλίμα της περιοχής χαρακτηρίζεται ως εύκρατο, με ήπιους, βροχερούς χειμώνες και ξηρά καλοκαίρια. Η μέση ετήσια θερμοκρασία κυμαίνεται μεταξύ τους 17-18 C, ενώ οι άνεμοι που συνήθως πνέουν είναι ανατολικοί και νότιοι. Συνηθισμένο φαινόμενο αποτελούν και οι παγετοί με τις γνωστές ζημιές που προκαλούν στην δενδροκομική παραγωγή της περιοχής.Ο οικισμός Νεοχωρίου βρίσκεται εντός των θεσμοθετημένων περιοχών NATURA 2000 (GR211001, GR211004) και εντός της λεκάνης απορροής του ποταμού Αράχθου, που έχει χαρακτηρισθεί ως ευαίσθητη περιοχή.
Γεωργία - Κτηνοτροφία - Αλιεία
Το Νεοχώρι αποτελεί και τη μεγαλύτερο σε έκταση τοπική κοινότητα. Χαρακτηριστικό επίσης είναι το ότι η μέση έκταση της περιοχής (49,1%) είναι καλλιεργήσιμη γη. Το γεγονός αυτό και μόνο, αποτελεί βασικό κριτήριο για να χαρακτηριστεί ως αγροτική περιοχή. Σημαντικό ποσοστό (33%) καταλαμβάνουν οι βοσκότοποι, που μάλλον πρόκειται για αλίπεδες εκτάσεις, στις οποίες παρατηρείται μικρή κτηνοτροφική δραστηριότητα. Ο πρωτογενής τομέας περιλαμβάνει την γεωργία την κτηνοτροφία και την αλιεία. Οι κυριότερες καλλιέργειες της περιοχής είναι δενδροκομία, τα εσπεροειδή με βασικές ποικιλίες το ξινό πορτοκάλι, τη merlin, navelina, salustiana, η ελιά με τις ποικιλίες κονσερβολιά Άρτας και καλαμών καθώς και μεγάλες ποσότητες σε ακτινίδιο. Επίσης σημαντικό μέρος της καλλιέργειας καταλαμβάνει το ακτινίδιο πλέον. Ακόμα υπάρχουν εκτάσεις που καλλιεργούνται το βαμβάκι, το καλαμπόκι, φασόλι σε μικρότερο βαθμό όμως. Υπάρχει μικρό δίκτυο ανεμοδεικτών για την προστασία του παγετού. Στον τομέα της κτηνοτροφίας περιλαμβάνονται ελεύθερες χωρικές εκμεταλεύσεις μικρού μεγέθους κυρίως πρόβατα, βοειδή, χοίροι και πουλερικά. Στον τομέα της αλιείας υπάρχει ένας ολιγομελής συνεταιρισμός, το δημόσιο ιχθυοτροφείο (τύπου Ιβάρι) και αρκετοί μεμονωμένοι αλιείς. Τα κυριότερα είδη ψαριού που υπάρχουν στην θαλάσσια περιοχή του Αμβρακικού είναι ο κέφαλος, λαβράκια, τσιπούρες, γλώσσες, χέλια, γαρίδα Άμβρακικού, σουπιά κ.α
Στον τριτογενή τομέα υπάγονται διάφορες υπηρεσίες όπως το υποκατάστημα των ΕΛΤΑ, το ΚΕΠ, αγροτικό ιατρείο, παιδικός σταθμός, Δημοτικό, Γυμνάσιο και Λύκειο, ενώ παλαιότερα υπήρχε αστυνομικός σταθμός που έδρευε στην πλατεία του χωριού.
Εκκλησίες
Ο Πάτερ Κοσμάς ο Αιτωλός περιοδεύοντας στο χωριό το 1794 είπε προϊκονίζεται εκκλησίαν δι΄αυτόν τον τόπον, το 1830 ο ποταμός Άραχθος πλημμύρισε καταστρέφοντας τα θεμέλια του ναού Αγίου Δημητρίου, ενώ το 1857 καταστράφηκε ολοσκερώς από τις πλημμύρες. Ο νέος Ιερός Ναός Αγίου Δημητρίου αναφέρεται στο Δοκίμιον Άρτης και Πρεβέζης οικοδομήθηκε ξανά το έτος 1858 και εγκαινιάστηκε στις 8 Νοεμβρίου 1860. Το Παλαιό καμπαναριό στην επιγραφή του από την πλευρά της οδού χρονολογείται το έτος 1871. Ο νέος Ιερός Ναός του Αγίου Δημητρίου, όπως σήμερα τον γνωρίζουμε, κατασκευάστηκε το έτος 1967 - 68 επί των ημερών του Πάτερ Νικ. Οικονόμου εκ Φιλιππιάδος με έρανο στις πέριξ περιοχές και την Πρέβεζα, η στέγη του ναού είναι κατασκευασμένη με ελαφρόπετρα ένα είδος ηφαιστειογενούς, ελαφρού και πορώδους πετρώματος που χρησιμοποιείται σαν οικοδομικό υλικό για να μην στηρίζετε στο τρούλο της περίσσιο βάρος, στην πίσω πλευρά του ναού υπήρχε νεκροταφείο το οποίο μετακινήθηκε. Δεν υπάρχει ημερομηνία για την αρχική κατασκευή της εκκλησίας.
Παραποτάμιο Πάρκο
Το Παραποτάμιο Πάρκο Νεοχωρίου με το γραφικό λιμενίσκο του, τον χώρο αναψυχής με το παραδοσιακό καφενείο, παιδική χαρά, εξέδρες και απεριόριστη θέα στο ποτάμι. Εδώ λαμβάνει χώρο η ρίψη του Σταυρού τα Θεοφάνεια και εκδηλώσεις όπως τα Αράχθεια και αυτή της Καθαρής Δευτέρας. Στο παραποτάμιο πάρκο έχουν δώσει συναυλίες οι Πύξ Λαξ και ο Μιχάλης Χατζηγιάννης, ενώ το καλοκαίρι του 2014 γίνεται για πρώτη φορά river party με μικρή συμμετοχή πολιτών.
Αθλητισμός
Στο χωριό εδρεύει το ποδοσφαιρικό γήπεδο και το κλειστό γήπεδο καλαθοσφαίρισης της τοπικής ομάδας, Αχιλλεύς Νεοχωρίου. Το 1983 εκδόθηκε επίσης η τοπική εφημερίδα Η φωνή των Νεοχωριτών του Συλλόγου Νεοχωριτών Άρτας, νομού Αττικής.
Σημαντικά Πρόσωπα
Από το Νεοχώρι κατάγεται:
Σημειώσεις - Παραπομπές - Πηγές
Κατηγορία:Νομός Άρτας Κατηγορία:Χωριά του νομού Άρτας
Πανελλήνιο πρωτάθλημα στίβου γυναικών 1982
Το 47ο Πανελλήνιο πρωτάθλημα στίβου γυναικών 1982 διεξήχθη για πρώτη φορά στην Κρήτη, στο Εθνικό Στάδιο Χανίων, από 24 ως 26 Σεπτεμβρίου, μαζί με το αντίστοιχο πανελλήνιο πρωτάθλημα στίβου ανδρών 1982. Οι αγώνες διεξήχθησαν σε χαμηλούς τόνους αλλά τους λάμπρυνε η κατάρριψη του παγκοσμίου ρεκόρ στον ακοντισμό από τη Σοφία Σακοράφα, γεγονός μοναδικό για πανελλήνιο πρωτάθλημα. Επίσης, είχαμε πανελλήνιο ρεκόρ στο νέο αγώνισμα του επτάθλου. Τη χρονιά αυτή διεξήχθη για πρώτη φορά πρωτάθλημα μαραθωνίου γυναικών ταυτόχρονα με το πρωτάθλημα ανδρών, στις 7 Νοεμβρίου στη διαδρομή Λειβαδιά-Θήβα.
Πρωταθλητής σύλλογος αναδείχθηκε ο ΠΑΟΚ για τρίτη φορά στην ιστορία του με μεγάλη διαφορά από τους υπόλοιπους συλλόγους.
Βαθμολογία
* Βαθμολογήθηκαν συνολικά 31 σωματεία.
Αναφορές
Γυναικων Κατηγορία:Στίβος το 1982 Κατηγορία:Αθλητισμός στα Χανιά
3052 Χέρτσεν
Φυσικά χαρακτηριστικά
Η μέση διάμετρος του Χέρτσεν εκτιμάται σε 15,18 χιλιόμετρα, ενώ το γεωμετρικό άλβεδό του είναι 0,0441. Ο Χέρτσεν περιστρέφεται γύρω από τον εαυτό του μία φορά κάθε 11 ώρες και 36 λεπτά.
Εξωτερικοί σύνδεσμοι-πηγές
Χερτσεν
Τσιατσάν
Το Τσιατσάν (αρμενικά: Ծիածան, έως το 1978 γνωστό ως Γκεραμπά ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,300 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Χολ (Αρκτική)
Εξωτερικοί σύνδεσμοι
Κατηγορία:Περιφέρεια Αρχάγγελσκ Κατηγορία:Νησιά της Ρωσίας
Enslaved
Οι Enslaved είναι νορβηγικό metal συγκρότημα, το οποίο σχηματίστηκε το 1991 στο Χάουγκεζουντ. Ο ήχος τους αναμειγνύει το black metal με το viking metal, με επικούς στίχους και στοιχεία της νορβηγικής παράδοσης.
Βιογραφία
Οι Enslaved σχηματίστηκαν από τον κιθαρίστα και κιμπορντίστα Ίβαρ Μπιόρνσον και τον μπασίστα και τραγουδιστή Γκρούτλε Κχέλσον και πήραν το όνομα τους από ένα ντέμο των Immortal με τίτλο "Enslaved in Rot". Την σύνθεση του σχήματος ολοκλήρωσε ο ντράμερ Τριμ Τόρσον και ηχογράφησαν το ντέμο "Nema", το οποίο διανεμήθηκε σε δισκογραφικές εταιρείες χωρίς επιτυχία. Ακολούθησε άλλο ένα ντέμο με τίτλο "Yggdrasill", με τον Έιστεϊν Άαρσετ (Euronymous), ηγέτη των Mayhem και της "Deathlike Silence Productions" να τους κάνει πρόταση για την κυκλοφορία ενός άλμπουμ, το οποίο εκδόθηκε τον Φεβρουάριο του 1994 με τίτλο "Vikingligr Veldi". Μερικούς μήνες νωρίτερα, είχαν κυκλοφορήσει το split-EP "Hordanes Land" μαζί με τους Emperor μέσω της "Candlelight Records".
left|thumb|200px|Ο Γκρούτλε Κχέλσον Το 1996, διασκεύασαν το κομμάτι "Procreation (Of The Wicked)" των Celtic Frost για την συλλογή "In Memory Of Celtic Frost" και το "Natassja In Eternal Sleep" των Darkthrone για την συλλογή "Darkthrone Holy Darkthrone". Ο Τόρσον αποχώρησε για να ενταχθεί στους Emperor, δίνοντας την θέση του στον Χαράλντ Χέλγκεσον, ο οποίος με την σειρά του αντικαταστάθηκε από τον Παρ Χουσέμπα, ενώ στο συγκρότημα εντάχθηκε ο Ρόι Κρονχάιμ ως δεύτερος κιθαρίστας.
Το 1997, περιόδευσαν σε όλη την Ευρώπη μαζί με τους Absu και τους Inferno, προωθώντας το τρίτο τους άλμπουμ με τίτλο "Eld". Το "Blodhemn" του 1998 κυκλοφόρησε σε παραγωγή του Πέτερ Τέγκτγκρεν των Hypocrisy.
Βαρύ Κεφαλονιάς
Το Βαρύ είναι χωριό της Κεφαλονιάς στην περιοχή της Έρισου, με πληθυσμό 52 μόνιμους κατοίκους. Τα αξιοθέατα του περιλαμβάνουν την εντυπωσιακή θέα στο Ιόνιο Πέλαγος, τα σπίτια που ξεχωρίζουν από τις κόκκινες στέγες τους μέσα στην πράσινη πλαγιά, καθώς και τον κτητορικό ναό του Αγίου Ιωάννη Χρυσοστόμου της οικογένειας Παπανελόπουλων, από τον οποίο σώζεται ως σήμερα το χτιστό τέμπλο και το Άγιο Βήμα. Οι αγιογραφίες του ναού χρονολογούνται από το 1755, σύμφωνα με επιγραφή στη βόρεια πλευρά.
Enslaved
Βιογραφία
Τον Οκτώβριο του 2000, κυκλοφόρησαν το πέμπτο τους άλμπουμ με τίτλο "Mardraum – Beyond the Within", το οποίο εκδόθηκε στις Ηνωμένες Πολιτείες μέσω της "Necropolis Records". Για την προώθηση του, οι Enslaved περιόδευσαν στην Ευρώπη μαζί με τους Morbid Angel, The Crown, Behemoth, Hypnos και Dying Fetus.
Βαρύ Κεφαλονιάς
Πηγές
Κατηγορία:Χωριά της Κεφαλονιάς Κατηγορία:Δήμος Κεφαλονιάς
Enslaved
Βιογραφία
Ακολούθησε το άλμπουμ "Monumension" το Νοέμβριο του 2001, το οποίο όντας ιδιαίτερα ατμοσφαιρικό και με progressive στοιχεία, παρουσίασε πολύ μεγάλη διαφορά από το ντεμπούτο του συγκροτήματος, επτά χρόνια νωρίτερα. Μετά την βρετανική τους περιοδεία το 2002, ζητήθηκε από τον Κρονχάιμ να αποχωρήσει από το συγκρότημα, με τον Άρβι Ίσνταλ να παίρνει την θέση του. Τον Δεκέμβριο του ίδιου έτους, αποχώρησε και ο Χουσέμπα, με τον Κάτο Μπέκεβολντ να τον αντικαθιστά. Τελευταία ηχογράφηση του ντράμερ με το συγκρότημα ήταν το άλμπουμ "Below the Lights", το οποίο κυκλοφόρησε τον Απρίλιο του 2003. Το συγκρότημα περιόδευσε στις Ηνωμένες Πολιτείες με τους Usurper, Epoch of Unlight και Enforsaken, τον Ιούλιο του ίδιου έτους.
Οι Enslaved υπέγραψαν στην "Tabu Recordings" και ηχογράφησαν στα "Grieghallen Studios" τον δίσκο "Isa", περιοδεύοντας για την προώθηση του στην Ευρώπη μαζί με τους Vreid τον Φεβρουάριο του 2005. Η εμφάνιση τους στο Μπέργκεν στις 4 Μαΐου βιντεοσκοπήθηκε και κυκλοφόρησε στο DVD "Return to Yggdrasill".
Το συγκρότημα ηχογράφησε στο "Amper Studio" του Όσλο το άλμπουμ "Ruun", το οποίο ανέβηκε στο # 23 των τσαρτ της Νορβηγίας. Κατά την βρετανική περιοδεία για το άλμπουμ, τις εμφανίσεις τους άνοιγαν οι Zyklon, 1349 και Insomnium, ενώ τον Ιανουάριο του 2007 περιόδευσαν στην Βόρεια Αμερική με τους Dark Funeral και Abigail Williams. Ένα μήνα αργότερα, εμφανίστηκαν στο "Great Indian Rock Festival XI" στο Νέο Δελχί και τον Απρίλιο συμμετείχαν στην περιοδεία "Excess Of Evil" μαζί με τους Marduk.
Τον Σεπτέμβριο του 2008, κυκλοφόρησε ο δίσκος "Vertebrae" μέσω της "Nuclear Blast", ανεβαίνοντας στο # 20 των νορβηγικών τσαρτ. Για την προώθηση του άλμπουμ, περιόδευσαν στην Βόρεια Αμερική με τους Opeth, τον Μάιο του 2009. Ακολούθησε το "Axioma Ethica Odini" τον Σεπτέμβριο του 2010 και τα ΕΡ "The Sleeping Gods" και "Thorn" το 2011.
Τον Σεπτέμβριο του 2011, γιόρτασαν την εικοστή επέτειο τους με την περιοδεία "Circling Above and Within North America Tour Part IV" μαζί με τους Alcest και τους Junius και έναν χρόνο αργότερα κυκλοφόρησαν τον δωδέκατο δίσκο τους με τίτλο "RIITIIR".
Τον Δεκέμβριο του 2014, ανακοινώθηκε η κυκλοφορία του 13ου στούντιο άλμπουμ του συγκροτήματος με τίτλος "In Times", για τις 6 Μαρτίου 2015. Οι ηχογραφήσεις του πραγματοποιήθηκαν στα "Duper Studios" και "Solslottet Studio" του Μπέργκεν με παραγωγούς τους Ίβαρ Μπιόρνσον, Γκρούτλε Κχέλσον και Χερμπράντ Λάρσεν. Ακολούθησε το "E" στις 13 Οκτωβρίου 2017, μέσω της Nuclear Blast.
Εξωτερικοί σύνδεσμοι
Κατηγορία:Νορβηγικά black metal συγκροτήματα
Πάπας Βιγίλιος
Ο Πάπας Βιγίλιος (Papa Vigilio, ... - 7 Ιουνίου 555) ήταν Πάπας από τις 29 Μαρτίου του 537 έως το θάνατό του το 555.
Κασουβία
μικρογραφία|250x250εσ| Η Κασουβία από τον Μπέρναρντ Σίχτα ως περιοχή κασουβικών διαλέκτων. Η Κασουβία (κασουβικά: Kaszëbë, πολωνικά: Kaszuby, γερμανικά: Kaschubei, Kaschubien) είναι γλωσσική περιοχή στην ιστορική περιοχή της Ανατολικής Πομερανίας (Πομερέλια) της βορειοδυτικής Πολωνίας. Ορίζεται από την ευρεία χρήση της κασουβικής γλώσσας.
Πάπας Βιγίλιος
Βιογραφία
Ο Βιγίλιος κατάγονταν από σημαντική Ρωμαϊκή οικογένεια. Ο πατέρας του, Ιωάννης, ήταν ύπατος ενώ ο αδερφός του, Ρεπάρατος ήταν συγκλητικός. Έγινε διάκονος της Ρωμαϊκής Εκκλησίας το 531, χρονιά κατά την οποία ο Ρωμαϊκός κλήρος συμφώνησε να δώσει την εξουσία στον πάπα να καθορίζει τον διάδοχό του. Ο Βιγίλιος ορίστηκε από τον Πάπα Βονιφάτιο Β' ως διάδοχός του. Η αντίθεση σε αυτή την διαδικασία διαδοχής, οδήγησε τον Βονιφάτιο να αποσύρει τον διορισμό του Βιγίλιου και να κάψει το αντίστοιχο διάταγμα.
Κασουβία
Τοποθεσία και γεωγραφία
Βρίσκεται δυτικά του Γκντανσκ (συμπεριλαμβανομένων όλων εκτός από την ανατολικότερη περιοχή) και στις εκβολές του ποταμού Βιστούλα και κατοικείται από μέλη της εθνοτικής ομάδας των Κασούβιων. Η περιοχή περιέχει την Περιοχή Λίμνης Κασουβίας. Σύμφωνα με τη βασική μελέτη του 1999, Geografia współczesnych Kaszub (Γεωγραφία της σημερινής Κασουβίας), από τον μελετητή του Γκντανσκ Γιαν Μορντάφσκι, 43 δήμοι (γκμίνας) του Βοεβοδάτου Πομερανίας αποτελούνται από κασουβικό πληθυσμό τουλάχιστον στο ένα τρίτο του συνολικού πληθυσμού:
Πάπας Βιγίλιος
Βιογραφία
Ο μεθεπόμενος πάπας από τον Βονιφάτιο, Αγαπητός ο Α΄, διόρισε τον Βιγίλιο, παπικό αντιπρόσωπο (αποκρισιάριο) στην Κωνσταντινούπολη και έτσι βρέθηκε στην πρωτεύουσα της Ανατολής. Η αυτοκράτειρα Θεοδώρα προσπάθησε να τον πάρει με το μέρος της για να εκδικηθεί τον εκτοπισμό του μονοφυσίτη πατριάρχη Άνθιμου από τον πάπα Αγαπητό και επιπλέον να αποκτήσει βοήθεια για τον αγώνα της υπέρ των Μονοφυσιτών.